***Underworld*** е главното име под коешто британското музичко дуо Карл Хајд и Рик Смит снимале од крајот на осумдесеттите. Групата е најпозната по „*Born Slippy .NUXX*", песна популаризирана по хит-филмот на Дени Бојл од 1996 година, *Trainspotting*.

Историја
--------

### Почетоци: 1981-1986

Хајд и Смит го започнале нивното музичко партнерство со *The Screen Gemz* додека студирале заедно на уметничкиот колеџ во Кардиф. Во 1983 година снимиле два албуми за *CBS Records* како праелектронклеш њуроментик бенд наречен ***Freur***.

### *Underworld MK1*: 1987–1990

*Freur* се растурил во 1986. Во 1987 членовите на *Freur* го создале бендот *Underworld* и се обиделе со повеќе гитарски-ориентиран фанки електропоп звук на два албуми (видете: Дискографија на *Underworld*) за *Sire Records* пред да се растурат во 1990 (Групата *Underworld* од овој период за да се разликува ја викаат „*Underworld Mk1*").

### Дарен Емерсон се приклучува: 1991–1994

По една пауза, Хајд и Смит го регрутираат есекскиот диџеј Дарен Емерсон и по неколку помали изданија и ремикси како *Lemon Interupt* и *Steppin' Razor*, повторно го вратиле името *Underworld*. Тогаш, како трио, правеле техно за играње („*Underworld Mk2*").

Логото на албумот *dubnobasswithmyheadman* (1993).
Вклучувањето на Емерсон ја завршило техно/рок спојот на *Underworld* и ублажила некои поп-елементи од првичната музика на дуото. Првиот албум, *dubnobasswithmyheadman*, бил подостапен од дотогашниот материјал на групата и опфаќал поширок спектар на денс музика. Сѐ уште работеле со карактеристичните текстови на Хајд: поетски, хипнотички и шепотени, составени делумно од конвенционални пишувани текстови, но и од *objet trouvé* материјали, односно снимани разговори, снимки од телефонски секретарки и слично. Главниот пејач во *Underworld Mk1* бил Хајд, но првичниот денс материјал на Хајд и Смит бил без текстови, како и повеќето од електронската музика што излегла по есид хаусот.

### Пробивот на *Trainspotting*: 1995–1997

Лого на албумот *Second Toughest in the Infants* (1996).
Албумот од 1996 година, *Second Toughest in the Infants*, е нивниот втор студиски албум со Емерсон и постигнал добар степен на комерцијален успех, делумно заради тоа што бил издаден во исто време со филмот *Trainspotting*. Во филмот е и песната „*Dark & Long (Dark Train)*", како и најпознатата песна од групата, „*Born Slippy .NUXX*".

„*Born Slippy .NUXX*" е една од најпознатите песни на *Underworld* и е позната како една од најдобрите денс песни на декадата.

### *Beaucoup Fish* ерата: 1998–2001

Лого на албумот *Beaucoup Fish* (1999).
По издавањето на третиот студиски албум, *Beaucoup Fish*, во 1999, Хајд изјавил во интервју дека ги решил проблемите со алкохолизмот, но сите членови признале дека имале големи проблеми за време на снимањето, со тоа што секој си работел во неговото студио и комуницирале само преку миксови на сиров материјал на аудио касети. По излегувањето на албумот, голем број миксови почнале да излегуваат на синглови, на промоционални цедеа во списанија и на слични места, укажувајќи на тоа дека песните поминале низ многу ревизии додека сите тројца не биле задоволни.

Во 1999, *Underworld* тргнале на успешна турнеја, којашто резултирала со ЦД и ДВД од неколку концерти. Проектот е наречен *Everything, Everything* и многу добро ги доловува *Underworld* во живо.

### Повторно дуо: 2002–2003

Лого на албумот *A Hundred Days Off* (2002).
По издавањето и промоцијата на *Everything, Everything*, Емерсон одлучил да го напушти *Underworld* за да се фокусира на неговите соло проекти. Хајд и Смит одлучиле да продолжат, повторно како дуо. Снимиле нов албум, *A Hundred Days Off*, широко прифатен. И покрај неговиот статус како прв студиски албум по заминувањето на Емерсон, зачудувачки за многу обожаватели, албумот има воопшто многу сличен звук како претходните албуми во кои учествувал Емерсон.

Во 2003 е издадена антологија на 2 диска, наречена *1992-2002*, со материјал од времето на *Underworld MK2* и *Underworld MK3*. Исто така, како сингл излегла и понова верзија на „*Born Slippy .NUXX*", наречена „*Born Slippy .NUXX 2003*".

### *The RiverRun Project* и саундтракови: 2004–2006

Хајд, Смит и Прајс на турнеја во 2005
Додека биле на турнеја во летото и есента 2005, на дуото му се приклучило на сцена и Дарен Прајс, диџеј и продуцент познат по бендот што порано правел миксови на изданијата на *Underworld*. За време на турнејата, го издале тројниот ЦД-сет наречен *Live in Tokyo*, којшто бил продаден по концертот во Јапонија. Подоцна се продавале примероци и онлајн.

Кон крајот на 2005 издале две компилации од нови песни заедно со фотографии од Underworld Live, *Lovely Broken Thing* и *Pizza for Eggs*. Биле издадени само онлајн, освен промо ЦД.

На 5 јуни 2006, го издале третиот дел од серијата *Riverrun*, *I'm a Big Sister, and I'm a Girl, and I'm a Princess, and This Is My Horse*.

На 10 јули 2006, издале специјален ретроспективен микс, наречен *The Misterons Mix*, составен од песни од трите претходни изданија на *Riverrun*. За оние што ги купиле сите претходни изданија на *Riverrun*, овој микс бил бесплатен за преземање од интернет.

Во септември 2006, *Underworld* издале пет ограничени 12-инчни винил изданија (по 10 000 примероци), со миксови од разни песни од *Riverrun*. Овие песни исто така биле достапни за купување и онлајн на мрежното место на *Beatport*.

Во 2006, *Underworld* и Габриел Јаред ја компонирале музиката за филмот *Breaking and Entering* на Ентони Мингела. Саундтракот бил издаден во Британија на 6 ноември, а во САД на 5 декември.

### *Oblivion with Bells*: 2007–денес

Петтиот студиски албум на *Underworld*, *Oblivion with Bells*, е издаден на 16 октомври 2007. Првиот сингл од новиот албум, „*Crocodile*", бил издаден на 5 септември 2007. Најавена е целосна светска турнеја како поддршка за новиот студиски албум. Моментално, датумите за САД, Европа и Јапонија се во оваа есен, но повеќе настапи се очекуваат во иднина. Тапанарот на *U2*, Лери Мулен Џуниор, помагал за песната *Boy, Boy, Boy*.

*Underworld* го завршиле саундтракот за најновиот филм на Дени Бојл, *Sunshine*, кон крајот на 2006, но датум за конечно издавање досега не е познат, и покрај тоа што филмот веќе е пуштен. Саундтракот е сработен во соработка со Џон Марфи.

На 16 јуни 2007, *Underworld* биле приморани да го откажат настапот на фестивалот *Ejekt* во Атина, Грција. Околу 30 маскирани грчки анархисти јуришале во стадиумот додека настапувале *Beastie Boys*. Рик Смит бил еден од повредените во насилствата и бил однесен во блиска атинска болница на негување.

На 19 октомври 2007, *Underworld* ги откажале останатите настапи од европската турнеја заради болест во групата. Турнејата продолжила на 28 јануари 2008, со концерт во Келн, а потоа и 16 други низ Европа, меѓу кои и неколку фестивали.

Дискографија
------------

Главна статија: Дискографија на Underworld
### Ремикси од *Underworld* (Дарен Емерсон, Рик Смит, Карл Хајд)

Ремиксите од периодот на *Lemon Interupt* и *Steppin' Razor* вклучуваат разни изведувачи како *Shakespears Sister*, *Saint Etienne*, Бјорк и *Simply Red*.
*За целосна список на ремикси, видете Дискографија на Underworld.*

Членови на групата
------------------

* Карл Хајд (р. 10 мај 1957, Вустер, Вустершир) - вокали, гитари (член: 1986–сѐ уште)
* Рик Смит (р. Ричард Смит, 25 мај 1959, Аманфорд, Велс) - клавијатури (член: 1986–сѐ уште)
* Алфи Томас - гитара (член: 1986–1990) (и во Freur)
* Брин Бороус - тапани (член: 1986–1988) (и во Freur)
* Баз Ален - бас (член: 1986–1990)
* Паскал Консоли - тапани (член: 1989–1990)
* Дарен Емерсон (р. 30 април 1971, Хорнчрч, Есекс) - клавијатури и миксување (член: 1991–2000)
* Дарен Прајс - клавијатури, миксување и помагач во живи изведби (член: 2005–сѐ уште)

Разно
-----

* Песната *Change the Weather* била искористена како позадинска музика во една епизода на ТВ серијата *Hunter*.
* *Underworld* немале топ 40 сингл во САД (највисоката позиција им била #69 за „*Stand Up*" во 1989).
* *Freur* ја направиле музиката за *Underworld*, филм на Денхолм Елиот од 1985 (познат и како *Transmutations*).
* Песната со истото име на деби-албумот на *Underworld Mk1*, *Underneath the Radar*, била избрана за почетната сцена во првата епизода од петтата сезона на *Miami Vice* во 1989.
* Баз Ален (*Underworld Mk1*) е сега во *D-Influence*.
* Хајд свирел на гитара на турнејата на Деби Хери од 1991 година. Овој настап бил пренесуван во живо на *Radio One* нелегално.
* Хајд свирел гитара на албумот на *PIG* (Рејмонд Ватс) *The Swining*.
* *Freur* се појавиле во спотот на „*I Want to Be a Tree*" од Тим Поуп.
* Песната „*Big mouth*" е искористена во најавната и одјавната шпица на аргентинското реално полициско шоу „*Policias en Acción*".
* Во 1998 „*Born Slippy*" станала позната во Аргентина откако една компанија за реклами, *Agulla y Baccetti*, направила песна за светското првенство, но текстот бил сменет.
* Песната „*Cowgirl*" е дел од саундтракот на филмот *Хакери* од 1995 година.

Наводи
------

1. ↑  „Oblivion with Bells". Архивирано од изворникот на 2007-09-28. Посетено на 2007-07-31.
2. ↑  „The information of Underworld and new work sale. You record also the first bonus track in band history in the new album". Архивирано од изворникот на 2007-10-08. Посетено на 2007-07-18.
3. ↑  „Underworld live events". Посетено на 2007-07-31.
4. ↑  „dirty - View Single Post - The Sunshine OST Thread". Архивирано од изворникот на 2016-03-03. Посетено на 2008-04-02.
5. ↑  „dirty - View Single Post - The Sunshine OST Thread". Архивирано од изворникот на 2016-03-06. Посетено на 2008-04-02.
6. ↑  „Underworld's Smith Injured During Festival Riot". Архивирано од изворникот на 2007-06-26. Посетено на 2007-07-31.
7. ↑  „Underworld cancel tour after severe illness member". Посетено на 2007-10-24.

Надворешни врски
----------------

* *Underworld Live*
* Underworld на MySpace
* Официјална страница на *Underworld* на мрежното место на *Traffic* Архивирано на 21 март 2008 г.
* „Официјалното неофицијално мрежно место за обожаватели" Архивирано на 2 април 2008 г.
* Дискографија: *Freur/Underworld/Lemon Interupt*[*мртва врска*] - Детална дискографија до 1999 година
* Неофицијални „често поставувани прашања"[*мртва врска*]
* Страница за историјата на групата Архивирано на 27 мај 2008 г.
* *Underworld* на *Rolling Stone*
* Карл Хајд од *Underworld* интервјуиран од *Chaos Control Digizine* (есен 2007)
* Карл Хајд, за *Underworld* и албумот *New Anthology Album: An Autobiographical Poetry* - интервју со Карл Хајд во списанието *JIVE Magazine* од 2003, напишано од *Jewels*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Underworld |
| --- |
|  |
| 
**Карл Хајд** **·**  **Рик Смит**Баз Ален **·**  Брин Бороус **·**  Алфи Томас **·**  Дарен Емерсон **·**  Дарен Прајс |
|  |
| Албуми (mk.1) | *Underneath the Radar* **·**  *Change the Weather* |
|  |
| Албуми (mk.2/3) | ***dubnobasswithmyheadman*** **·**  ***Second Toughest in the Infants*** **·**  ***Beaucoup Fish*** **·**  ***A Hundred Days Off*** **·**  ***Oblivion with Bells*** |
|  |
| Албуми во живо и компилации (mk.2/3) | *Everything, Everything* **·**  *1992-2002* **·**  *Live in Tokyo* **·**  *Birmingham Academy. England 9.10.2007* **·**  *Glasgow Academy. Scotland 13.10.2007* **·**  *Manchester Apollo. England 16.10.2007* **·**  *London Roundhouse. England 17.10.2007* **·**  *London Roundhouse. England 18.10.2007* **·**  *Live at The Oblivion Ball* |
|  |
| Филмски албуми (mk.3) | *wordimagesoundplay* **·**  *Breaking and Entering* **·**  *Sunshine* |
|  |
| The Riverrun Project (mk.3) | *Lovely Broken Thing* **·**  *Pizza for Eggs* **·**  *I'm a Big Sister, and I'm a Girl, and I'm a Princess, and This Is My Horse* **·**  *The Misterons Mix* |
|  |
| Синглови (mk.2/3) | „*Underneath the Radar*" **·**  „*Dirty / Minniapolis*" **·**  „*Bigmouth / Eclipse*" **·**  „*Mother Earth / The Hump*" **·**  „*Mmm... Skyscraper I Love You*" **·**  „*Rez*" **·**  „*Spikee / Dogman Go Woof*" **·**  „*Spoonman*" **·**  „*Dark & Long*" **·**  „*Cowgirl*" **·**  „*Dirty Epic / Cowgirl*" **·**  „*Born Slippy*" **·**  „*Rowla*" **·**  „*Pearl's Girl*" **·**  „*Born Slippy .NUXX*" **·**  „*Juanita*" **·**  „*Moaner*" **·**  „*Push Upstairs*" **·**  „*Jumbo*" **·**  „*King of Snake*" **·**  „*Bruce Lee*" **·**  *Beaucoup Fish Singles* **·**  „*8 Ball*" **·**  „*Cowgirl (Live)*" **·**  „*Two Months Off*" **·**  „*Dinosaur Adventure 3D*" **·**  „*Born Slippy .NUXX 2003*" **·**  „*JAL to Tokyo*" **·**  „*Vanilla Monkey*" **·**  „*Play Pig*" **·**  „*Play Pig (Pig & Dan Remixes)*" **·**  „*Peggy Sussed*" **·**  „*Crocodile*" **·**  „*Boy, Boy, Boy*" **·**  „*Beautiful Burnout*" **·**  „*The Bells The Bells*" **·**  „*Ring Road*" |
|  |
| Видеографија | *Kiteless* **·**  *Footwear Repairs by Craftsmen at Competitive Prices* **·**  *Everything, Everything* **·**  *Book of Jam – Video* |
|  |
| Поврзани статии | Дискографија **·**  Tomato **·**  underworldlive.com **·**  *Trainspotting* **·**  Freur |
|  |
| **Категорија Категорија:Underworld **·**  Портал Портал:Музика**
 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 132668156
* LCCN: n92029418
* ISNI: 0000 0001 1533 6066
* GND: 10290498-4
* SUDOC: 144158353
* BNF: cb139072309 (податоци)
* MusicBrainz: ba2f4f3b-0293-4bc8-bb94-2f73b5207343
* NKC: xx0022111

 |

 |